Diari Oficial de la Generalitat Valenciana


Sumari del DOGV 9961, del 21-10-2024 (2024/10384)

ANUNCI del tràmit d’informació pública del projecte d’orde de la Conselleria d’Innovació, Indústria, Comerç i Turisme, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE), per a donar suport a inversions productives realitzades per ajuntaments de la Comunitat Valenciana en matèria d'industrialització i altres actuacions no econòmiques desenvolupades per Entitats Gestores d'Àrees Industrials.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/10622

CVE
:   VMCC-W-8561-22671

Data del document
:   16-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

De conformitat amb el que s’establix en els articles 14 i 16 de la Llei 4/2023, de 13 d’abril, de la Generalitat, de participació ciutadana i foment de l’associacionisme de la Comunitat Valenciana, una vegada redactat el text del projecte, es durà a terme el tràmit d’informació pública, que tindrà per objecte donar audiència a tota la ciutadania per a arreplegar les seues aportacions.

Així mateix, de conformitat amb el que es disposa en l’article 165.1 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, tots els tràmits d’este procediment seran evacuats per via d’urgència, atesa la seua especial naturalesa.

Als efectes de donar compliment a la normativa referenciada, s’anuncia l’obertura del tràmit d’informació pública en relació amb la iniciativa d’elaboració de projecte d’orde de la Conselleria d’Innovació, Indústria, Comerç i Turisme per la qual s’establixen les bases reguladores per a la concessió d’ajudes de l’Institut Valencià de Competitivitat Empresarial (IVACE) per a donar suport a inversions productives realitzades per ajuntaments de la Comunitat Valenciana en matèria d'industrialització i altres actuacions no econòmiques desenvolupades per Entitats Gestores d'Àrees Industrials, durant un termini de deu dies naturals, comptat a partir de l’endemà de la publicació del present anunci en el *Diari Oficial de la Generalitat Valenciana*.

El projecte normatiu pot consultar-se en el web de l’IVACE, en l’enllaç <https://goo.su/rC5Kwf2>, així com en el portal de participació ciutadana de la Generalitat GVA Participa, apartat «Legislació col·laborativa», en l’enllaç <https://gvaparticipa.gva.es/legislation/processes>. Les al·legacions, els suggeriments o les observacions que es referisquen al projecte, efectuats per les persones o entitats que s’hi consideren interessades, s’han de fer dins del termini esmentat abans a través del portal de participació ciutadana o de l’adreça de correu electrònic [departamento yhqebfwi@chipd.vyo.iw](mailto:nhkurmbkpqdp%36mcwihvsm@gezmd.qud.fn), sense perjuí del que preveu l’article 16 de la Llei 39/2015, d’1 d’octubre, del procediment administratiu comú de les administracions públiques.

Per a l’adequada interpretació, valoració i, si és el cas, incorporació de les aportacions, s’ha d’especificar l’article i l’apartat del projecte al qual es referixen, la modificació que es proposa i les raons en les quals se sustenta; podrà, igualment, acompanyar-se una proposta de redacció alternativa.

  

València, 16 d'octubre de 2024

(p. s. Resolució 27.10.2023)

Felipe Javier Carrasco Torres

Secretari autonòmic d'Indústria, Comerç i Consum